# Административно деление на Обединеното кралство

### от Уикипедия, свободната енциклопедия

Административно-териториалното деление на Обединеното кралство е сложно и разнородно, което се дължи на продължителната му еволюция в продължение на векове. През последните десетилетия значението на традиционно най-важните единици, графствата и енориите, намалява за сметка на градовете, окръзите и регионите.

Обединеното кралство се състои от 4 историко-географски области: Англия, Уелс, Шотландия и Северна Ирландия. Те обикновено се наричат нации (nations) или страни (countries), като всяка от тях има различно административно деление. В определен контекст Англия и Уелс се разглеждат като обща единица, най-вече заради общата им правна система.

## [редактиране] Англия

  Основна статия: Административно деление на Англия

Първото ниво на административно деление в Англия са 9-те региона, създадени сравнително скоро във връзка с административните и статистически процедури на Европейския съюз.

На следващото ниво са административните графства (administrative counties). Те не трябва да се бъркат с историческите графства (historic counties) и церемониалните (географски) графства (ceremonial/geographic counties), които понякога имат същите имена, но са с различни граници и в наши дни нямат административни функции. Повечето административните графства се подразделят на окръзи (districts), но има и два вида изключения:

- Единни администрации (unitary authorities), всяка от които се състои от един окръг (графството и окръгът имат обща администрация)
- Общински графства (metropolitan counties), които нямат собствена администрация, а нейните функции се изпълняват от администрациите на съставляващите графството общински райони (metropolitan boroughs).

Системата на административните графства не включва Голям Лондон, който има собствена администрация и административно деление.

## [редактиране] Шотландия

  Основна статия: Административно деление на Шотландия

Шотландия се състои от 32 съветни области (council areas), подобни на английските единни администрация. Шотландия също е разделена на 31 исторически графства, които в наши дни не се използват за правителствени административни цели.

## [редактиране] Уелс

  Основна статия: Административно деление на Уелс

Уелс се състои от 22 единни власти, оформени като 10 графства-райони (county boroughs), 9 графства (counties) и 3 града (cities). Уелс е също така разделен на 13 исторически графства, въпреки че те вече не се използват за правителствени административни цели.

## [редактиране] Северна Ирландия

  Основна статия: Административно деление на Северна Ирландия

Северна Ирландия се състои от 26 окръга (districts).

Взето от „http://bg.wikipedia.org../../../%D0%B0/%D0%B4/%D0%BC/%D0%90%D0%B4%D0%BC%D0%B8%D0%BD%D0%B8%D1%81%D1%82%D1%80%D0%B0%D1%82%D0%B8%D0%B2%D0%BD%D0%BE_%D0%B4%D0%B5%D0%BB%D0%B5%D0%BD%D0%B8%D0%B5_%D0%BD%D0%B0_%D0%9E%D0%B1%D0%B5%D0%B4%D0%B8%D0%BD%D0%B5%D0%BD%D0%BE%D1%82%D0%BE_%D0%BA%D1%80%D0%B0%D0%BB%D1%81%D1%82%D0%B2%D0%BE_6422.html“.

Категории: Административно деление по страна | География на Обединеното кралство

##### Views

- Статия
- Беседа
- Текуща версия

##### Търсене

##### На други езици

- Deutsch
- English
- Suomi
- Français
- 日本語
- 한국어
- Polski
- Português
- Română